
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«10» чэрвеня 2022 г.
	        № 96      
	                   г. Нур-Султан




Аб часовых мерах па ўстанаўленні 
асаблівасцей абарачэння лекавых сродкаў 
для медыцынскага прымянення 

У адпаведнасці з артыкуламі 30 Дагавора аб Еўразійскім эканамічным саюзе ад 29 мая 2014 года і артыкуламі 4, 7, 8 і 10 Пагаднення аб адзіных прынцыпах і правілах абарачэння лекавых сродкаў у рамках Еўразійскага эканамічнага саюза ад 23 снежня 2014 года, распараджэннем Савета Еўразійскай эканамічнай камісіі 
ад 17 сакавіка 2022 г. № 12 ва ўмовах прымянення спецыяльных эканамічных мер пры адсутнасці або ўзнікненні пагрозы адсутнасці лекавых сродкаў на рынках дзяржаў – членаў Еўразійскага эканамічнага саюза (далей адпаведна –дзяржавы-члены, Саюз) з мэтай аховы жыцця і здароўя насельніцтва дзяржаў-членаў, забеспячэння бесперабойнага абарачэння лекавых сродкаў у рамках Саюза Савет Еўразійскай эканамічнай камісіі вырашыў:
1. Устанавіць, што:
а) упаўнаважаныя органы дзяржаў-членаў у сферы абарачэння лекавых сродкаў (далей – упаўнаважаныя органы) маюць права ўстанаўліваць часовы парадак абарачэння лекавых сродкаў (уключаючы рэгістрацыю лекавых прэпаратаў і ўнясенне змяненняў у рэгістрацыйнае дасье лекавых прэпаратаў), які дзейнічае да 31 снежня 2023 г., захаваўшы магчымасць ажыццяўлення рэгістрацыі лекавых прэпаратаў у адпаведнасці з Правіламі рэгістрацыі і экспертызы лекавых сродкаў для медыцынскага прымянення, зацверджанымі Рашэннем Савета Еўразійскай эканамічнай камісіі ад 3 лістапада 2016 г. № 78;
б) упаўнаважаныя органы, якія ажыццяўляюць выдачу 
ў адпаведнасці з правам Саюза рэгістрацыйных пасведчанняў лекавых прэпаратаў для медыцынскага прымянення і сертыфікатаў адпаведнасці вытворцы патрабаванням Правіл належнай вытворчай практыкі Еўразійскага эканамічнага саюза (далей – сертыфікаты), маюць права прадаўжаць дзеянне гэтых дакументаў, калі тэрміны іх дзеяння канчаюцца з 1 студзеня 2022 г. па 31 снежня 2022 г., на 12 месяцаў з дня, наступнага пасля дня сканчэння такіх тэрмінаў.
Упаўнаважаныя органы забяспечваюць магчымасць унясення змяненняў у сертыфікаты на падставе сваіх рашэнняў без правядзення інспектавання ў перыяд тэрміну дзеяння сертыфікатаў у выпадку змянення наймення і (або) адраса месца знаходжання вытворцы або замежнага вытворцы, без змены іх фактычнага знаходжання, пераліку лекавых сродкаў, якія вырабляюцца на той жа вытворчай пляцоўцы і ў тых жа ўмовах, указаных у сертыфікаце, з улікам прадаўжэння тэрміну дзеяння сертыфіката ў адпаведнасці з гэтым падпунктам. У выпадку ўзнікнення рызыкі дэфіцыту лекавых прэпаратаў на рынках дзяржаў-членаў (у тым ліку ў сувязі з увядзеннем эканамічных мер у дачыненні да адной або некалькіх дзяржаў-членаў) упаўнаважаныя органы маюць права паўторна прадоўжыць дзеянне ўказаных у гэтым падпункце дакументаў, але не больш чым да 31 снежня 2024 года.
2. Прадаставіць заяўнікам права на рэгістрацыю лекавых прэпаратаў у выпадку немагчымасці прадстаўлення дзеючага дакумента, які пацвярджае адпаведнасць вытворчай пляцоўкі (вытворчых пляцовак) патрабаванням належнай вытворчай практыкі Саюза, пры падачы да 31 снежня 2023 г. заявы аб рэгістрацыі лекавага прэпарату, унясенні змяненняў у рэгістрацыйнае дасье лекавага прэпарату, пацвярджэнні рэгістрацыі (перарэгістрацыі) або аб прывядзенні рэгістрацыйнага дасье лекавага прэпарату ў адпаведнасць з патрабаваннямі Саюза замест гэтага дакумента прадстаўляць у складзе рэгістрацыйнага дасье заяву аб правядзенні інспекцыі вытворчай пляцоўкі (вытворчых пляцовак) лекавага прэпарату ў перыяд правядзення рэгістрацыі лекавага прэпарату, унясення змяненняў у рэгістрацыйнае дасье або прывядзення яго ў адпаведнасць з патрабаваннямі Саюза, на падставе якога такая інспекцыя можа быць праведзена ў перыяд ажыццяўлення рэгістрацыйных працэдур або ўключана ў план правядзення інспекцый фармацэўтычным інспектаратам дзяржавы-члена.
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук

